title: A Tanács határozata ( 2013. május 13. ) az Európai Vegyianyag-ügynökség egy igazgatósági tagjának kinevezéséről

text:
               17.5.2013

               HU

               Az Európai Unió Hivatalos Lapja

               C 138/13

         A TANÁCS HATÁROZATA
   (2013. május 13.)
   az Európai Vegyianyag-ügynökség egy igazgatósági tagjának kinevezéséről
   2013/C 138/04
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH) és az Európai Vegyianyag-ügynökség létrehozásáról szóló, 2006. december 18-i 1907/2006/EK európai parlamenti és tanácsi rendeletre (1) és különösen annak 79. cikkére,
   mivel:

               (1)

               Az 1907/2006/EK rendelet 79. cikke úgy rendelkezik, hogy a Tanács az Európai Vegyianyag-ügynökség igazgatóságának (a továbbiakban: az igazgatóság) tagjaként tagállamonként egy képviselőt nevez ki.

               (2)

               A Tanács 2011. május 17-i határozatával (2) kinevezett 15 – köztük egy dán – igazgatósági tagot.

               (3)

               A dán kormány értesítette a Tanácsot arról, hogy az igazgatóság dán képviselőjét le kívánja váltani, és jelölést nyújtott be az új képviselőre vonatkozóan, akit a 2015. május 31-ig terjedő időszakra kell kinevezni,

         ELFOGADTA EZT A HATÁROZATOT:
   1. cikk
   Eskil Toft THUESEN helyére 2013. május 13-tól a 2015. május 31-ig terjedő időszakra Peter ØSTERGÅRD HAVE, dán állampolgár, született 1976. december 13-án, kerül kinevezésre az Európai Vegyianyag-ügynökség igazgatósági tagjává.
   2. cikk
   Ez a határozat az elfogadásának napján lép hatályba.

      Kelt Brüsszelben, 2013. május 13-án.

            a Tanács részéről

            az elnök

         S. COVENEY

      (1)  HL L 396., 2006.12.30., 1. o.

      (2)  HL C 151., 2011.5.21., 1. o.


title: A Tanács (KKBP) 2015/883 határozata (2015. június 8.) a Kongói Demokratikus Köztársaság biztonsági ágazatának reformja keretében az Európai Unió tanács- és segítségnyújtási missziójáról (EUSEC KDK) szóló 2010/565/KKBP határozat módosításáról és meghosszabbításáról

text:
               9.6.2015

               HU

               Az Európai Unió Hivatalos Lapja

               L 143/14

         A TANÁCS (KKBP) 2015/883 HATÁROZATA
   (2015. június 8.)
   a Kongói Demokratikus Köztársaság biztonsági ágazatának reformja keretében az Európai Unió tanács- és segítségnyújtási missziójáról (EUSEC KDK) szóló 2010/565/KKBP határozat módosításáról és meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikke (4) bekezdésére, valamint 43 cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2010. szeptember 21-én elfogadta a 2010/565/KKBP határozatot (1), amelyet legutóbb a 2014/674/KKBP határozattal (2) módosított. A 2010/565/KKBP határozat 2015. június 30-án hatályát veszti.

               (2)

               A Tanács 2015. április 20-án jóváhagyta a Kongói Demokratikus Köztársaságban folytatott EUSEC KDK misszió módosítására és meghosszabbítására vonatkozó válságkezelési koncepciót.

               (3)

               Az EUSEC KDK végrehajtására olyan helyzetben kerül sor, amely rosszabbodhat, és veszélyeztetheti az Unió külső tevékenységének a Szerződés 21. cikkében meghatározott célkitűzéseit,

         ELFOGADTA EZT A HATÁROZATOT:
   1. cikk
   A 2010/565/KKBP határozat a következőképpen módosul:

               1.

               A 2. cikk helyébe a következő szöveg lép:
               „2. cikk
               Megbízatás
               Az EUSEC KDK misszió eddigi eredményeinek megszilárdítása céljából, valamint a FARDC számára előkészítendő az átmenetet, amikorra véget ér a közös biztonság- és védelempolitika szerepvállalása, az EUSEC KDK:

                           —

                           tovább folytatja a FARDC reformjának végrehajtását és nyomon követését azáltal, hogy stratégiai tanácsokat ad – a főfelügyelőségnek is –, és eközben figyelembe veszi az emberi jogokat és a nemek közötti egyenlőség érvényesítését, emellett pedig szorosan összehangolja tevékenységét az átmeneti folyamatban és a feladatok átvételében érdekelt felekkel,

                           —

                           együttműködik a katonai hatóságokkal a katonai oktatási rendszer fenntarthatóságának elérése érdekében – a tisztek és altisztek iskoláira összpontosítva, miközben előkészíti az átmeneti folyamatot és a feladatok átadását.

                     Az EUSEC KDK céljai elérése érdekében a válságkezelési koncepcióban és a missziós tervben meghatározott paraméterek szerint folytatja működését.”

               2.

               A 9. cikk (1) bekezdésének helyébe a következő szöveg lép:
               „(1)   A misszióval járó kiadások fedezésére szánt pénzügyi referenciaösszeg a 2010. október 1-jétől2011. szeptember 30-ig terjedő időszakra 12 600 000 EUR.
               A misszióval járó kiadások fedezésére szánt pénzügyi referenciaösszeg a 2011. október 1-jétől2012. szeptember 30-ig terjedő időszakra 13 600 000 EUR.
               A misszióval járó kiadások fedezésére szánt pénzügyi referenciaösszeg a 2012. október 1-jétől2013. szeptember 30-ig terjedő időszakra 11 000 000 EUR.
               A misszióval járó kiadások fedezésére szánt pénzügyi referenciaösszeg a 2013. október 1-jétől2014. szeptember 30-ig terjedő időszakra 8 455 000 EUR.
               A misszióval járó kiadások fedezésére szánt pénzügyi referenciaösszeg a 2014. október 1-jétől2015. június 30-ig terjedő időszakra 4 600 000 EUR.
               A misszióval kapcsolatos kiadások fedezésére szánt pénzügyi referenciaösszeg a 2015. július 1-től2016. június 30-ig terjedő időszakra 2 700 000 EUR.”

               3.

               A 9a. cikket el kell hagyni.

               4.

               A 17. cikk második bekezdésének helyébe a következő szöveg lép:
               „Ezt a határozatot 2016. június 30-ig kell alkalmazni.”

         2. cikk
   Ez a határozat az elfogadásának napján lép hatályba.
   Ezt a határozatot 2015. július 1-től kell alkalmazni.

      Kelt Luxembourgban, 2015. június 8-án.

            a Tanács nevében

            az elnök

         D. REIZNIECE-OZOLA

      (1)  A Tanács 2010/565/KKBP határozata (2010. szeptember 21.) a Kongói Demokratikus Köztársaság biztonsági ágazatának reformja keretében az Európai Unió tanács- és segítségnyújtási missziójáról (EUSEC RD Congo) (HL L 248., 2010.9.22., 59. o.).

      (2)  A Tanács 2014/674/KKBP határozata (2014. szeptember 25.) a Kongói Demokratikus Köztársaság biztonsági ágazatának reformja keretében az Európai Unió tanács- és segítségnyújtási missziójáról (EUSEC RD Congo) szóló 2010/565/KKBP határozat módosításáról és meghosszabbításáról (HL L 282., 2014.9.26., 24. o.).


title: 2011/226/EU: A Bizottság határozata ( 2011. április 7. ) a lettországi mezőgazdasági földterületek szerzésére vonatkozó átmeneti időszak meghosszabbításáról  EGT-vonatkozású szöveg

text:
               8.4.2011

               HU

               Az Európai Unió Hivatalos Lapja

               L 94/31

         A BIZOTTSÁG HATÁROZATA
   (2011. április 7.)
   a lettországi mezőgazdasági földterületek szerzésére vonatkozó átmeneti időszak meghosszabbításáról
   (EGT-vonatkozású szöveg)
   (2011/226/EU)
   AZ EURÓPAI BIZOTTSÁG,
   tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási szerződésére,
   tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország Szlovénia és Szlovákia csatlakozási okmányára és különösen annak VIII. melléklete 3. fejezetére,
   tekintettel a Lettország által beterjesztett kérelemre,
   mivel:

               (1)

               A 2003-as csatlakozási okmány úgy rendelkezik, hogy Lettország az ott rögzített feltételek szerint a csatlakozást követő, 2011. április 30-án lejáró hétéves időszakra fenntarthatja a más uniós tagállamból származó, Lettországban nem letelepedett, nem bejegyzett, fiókteleppel vagy ügynökséggel ott nem rendelkező természetes személyek és jogi személyek általi, mezőgazdasági földterület megszerzésére vonatkozó tilalmat. Ez az Európai Unió működéséről szóló szerződés 63–66. cikke által biztosított szabad tőkemozgás alóli átmeneti kivételt jelent. Ez az átmeneti időszak kizárólag egyszer, legfeljebb hároméves időtartamra hosszabbítható meg.

               (2)

               2010. december 6-án Lettország kérelmezte a mezőgazdasági földterület megszerzésére vonatkozó átmeneti időszak három évvel történő meghosszabbítását.

               (3)

               Ezen átmeneti időszakra főleg azért volt szükség, hogy az egységes piac bevezetésének és a közös agrárpolitikára való áttérésnek a kezdetén megőrizzék a mezőgazdasági tevékenységek társadalmi-gazdasági feltételeit Lettországban. Az intézkedések célja különösen az volt, hogy a föld ára és a jövedelmek tekintetében Belgiummal, Dániával, Németországgal, Írországgal, Görögországgal, Spanyolországgal, Franciaországgal, Olaszországgal, Luxemburggal, Hollandiával, Ausztriával, Portugáliával, Finnországgal, Svédországgal és az Egyesült Királysággal (a továbbiakban: EU-15) összehasonlítva kezdetben meglévő, hatalmas különbségek miatt a mezőgazdasági földterület megszerzésének liberalizálása által az agrárágazatra gyakorolt átmeneti hatással kapcsolatos aggályokat eloszlassa. Az átmeneti időszak célja volt továbbá az is, hogy megkönnyítsék a privatizációs folyamatot és a gazdálkodók mezőgazdasági termőfölddel való kárpótlását. A Bizottság a 2003. évi csatlakozási szerződésben a mezőgazdasági földingatlanok szerzésére megállapított átmeneti rendelkezések felülvizsgálatáról szóló, 2008. július 16-i jelentésében (1) (a továbbiakban: a 2008. évi félidős felülvizsgálat) már hangsúlyozta annak fontosságát, hogy a fent említett mezőgazdasági reform az előirányzott átmeneti időszak végére befejeződjön.

               (4)

               Az Eurostat rendelkezésére álló adatok szerint a lettországi mezőgazdasági földárak alacsonyabbak az uniós mezőgazdasági földáraknál. A mezőgazdasági földek eladási árának teljes konvergenciája soha nem volt elvárt, sem az átmeneti időszak megszüntetésének szükséges előfeltétele Mindazonáltal a Lettország és az EU-15 közötti jelentős földárkülönbségek mégis olyan nagyok, hogy akadályozhatják az árkonvergencia felé való zökkenőmentes előrehaladást.

               (5)

               Hasonlóan a mezőgazdasági földterületek árához, az Eurostat adataiból az is kiderül, hogy a vásárlóerő-paritáson számított, egy főre jutó GDP tekintetében még mindig fennáll a Lettország és az EU-15 közötti szakadék. Tehát a lettországi földárak magasak a lettországi lakosok számára a vásárlóerejükhöz képest.

               (6)

               A lett mezőgazdasági ágazat versenyképessége az EU-15 mezőgazdasági ágazatához képest továbbra is alacsonyabb, és a problémát súlyosbítja az, hogy nehéz hozzáférni a pénzügyi forrásokhoz, valamint hogy magasak a mezőgazdasági földterület megszerzésére felhasznált kereskedelmi hitelekre alkalmazott kamatok (a lett hatóságok által biztosított adatok szerint 2009-ben évi 15 % volt).

               (7)

               Ezenfelül, a lett hatóságok által a lettországi állami földnyilvántartás alapján benyújtott, 2010. január 1-jei adatok szerint a mezőgazdasági földterület az ország teljes területének 37,7 %-át teszi ki, az erdős területek pedig 45,8 %-át fedik. 2007-ben a mezőgazdasági területek 62 %-a mezőgazdasági termelők tulajdonában volt, 26,6 %-át pedig bérelték. Jóllehet a lettországi mezőgazdasági területek túlnyomórészt magánkézben vannak, a tulajdonjogok kárpótlási folyamata és a vidéki területek földreformja még mindig nem fejeződött be.

               (8)

               A tulajdonjogok tisztázottságának hiánya óhatatlanul akadályozza a földügyleteket és a mezőgazdasági vagyon konszolidációját. A földterületek szétaprózottsága viszont az alacsony versenyképességhez járul hozzá, és kevésbé piacorientált gazdaságok kialakulásához vezet. Ebben az összefüggésben az Eurostat adataiból kiderül, hogy bár folyamatban van a földterületek fokozatos konszolidációja, és a mezőgazdasági üzemenkénti átlagos művelt terület Lettországban 10 hektárról 16 hektárra nőtt gazdaságonként 2001 és 2007 között, ez utóbbi még mindig alacsonyabb, mint más tagállamokban, például Dániában, Németországban és Svédországban, ahol ez az átlag 2007-ben 60 hektár, 46 hektár, illetve 43 hektár volt.

               (9)

               A mostani globális pénzügyi és gazdasági válság is negatív hatással volt Lettország gazdaságára. A kereslet hiányát a mezőgazdasági termékek árának erős csökkenése követte, egy olyan időpontban, amikor a nyersanyagok ára a 2008. évi magas szinten maradt, ez pedig tovább súlyosbította a lettországi gazdálkodók már így is hátrányos helyzetét az EU-15 gazdálkodóihoz képest.

               (10)

               Mindezt szem előtt tartva (a lett hatóságok szerint is) feltételezhető, hogy a korlátozás 2011. május 1-jével történő feloldása nyomást gyakorolna a lettországi földárakra. Ezért az átmeneti időszak lejártával a lett mezőgazdasági földterületek piacán súlyos zavarok kialakulása fenyeget.

               (11)

               Biztosítani kell ezért a 2003. évi csatlakozási okmány VIII. melléklete 3. fejezetében említett átmeneti időszak hároméves meghosszabbítását.

               (12)

               Annak érdekében, hogy a piac teljes mértékben felkészüljön a liberalizációra, továbbra is rendkívül fontos – még kedvezőtlen gazdasági körülmények között is –, hogy elősegítsék olyan tényezők javulását, mint a gazdálkodók hitel- és biztosítási lehetőségei, és az átmeneti időszak során befejeződjön a mezőgazdasági szerkezeti reform, amint azt a 2008. évi félidős értékelés is hangsúlyozta.

               (13)

               Mivel a nyitott egységes piac mindig az európai prosperitás középpontjában volt, a külföldi tőke fokozott beáramlása potenciális előnyökkel járna a lettországi mezőgazdasági piac számára is. A 2008. évi félidős értékelésben kiemeltek szerint a külföldiek mezőgazdasági befektetései hosszú távon jelentős hatással lehetnek a tőke és a know-how biztosítására, a földpiacok működésére és a mezőgazdasági termelékenységre. A külföldi tulajdonlás korlátozásának fokozatos lazítása az átmeneti időszakban szintén hozzájárulna a piac teljes liberalizációra való felkészítéséhez.

               (14)

               A jogbiztonság céljából és annak elkerülése érdekében, hogy a jelenlegi átmeneti időszak lejárta után Lettország nemzeti jogrendszerében joghézag alakuljon ki, ennek a határozatnak az Európai Unió Hivatalos Lapjában való kihirdetése napján kell hatályba lépnie,

         ELFOGADTA EZT A HATÁROZATOT:
   1. cikk
   A Lettországban a mezőgazdasági földterület megszerzésére vonatkozó, a 2003. évi csatlakozási okmány VIII. mellékletének 3. fejezetében említett átmeneti időszakot 2014. április 30-ig meg kell hosszabbítani.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2011. április 7-én.

            a Bizottság részéről

            az elnök

         José Manuel BARROSO

      (1)  COM(2008) 461 végleges, 2008. július 16.


title: A Tanács határozata (1989. május 3.) a Vám-együttműködési Tanács 1962. június 5-i, 1988. június 21-én módosított, a vasúton feladott poggyászok vámkezeléséről szóló ajánlásának a Közösség nevében történő elfogadásáról

text:
Fontos jogi nyilatkozat

|

31989D0339

Hivatalos Lap L 142 , 25/05/1989 o. 0007 - 0009 finn különkiadás fejezet 2 kötet 7 o. 0041  svéd különkiadás fejezet 2 kötet 7 o. 0041

		A Tanács határozata(1989. május 3.)a Vám-együttműködési Tanács 1962. június 5-i, 1988. június 21-én módosított, a vasúton feladott poggyászok vámkezeléséről szóló ajánlásának a Közösség nevében történő elfogadásáról(89/339/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 113. cikkére,tekintettel a Bizottság ajánlására,mivel a Vám-együttműködési Tanács 1988. június 21-én elfogadta az 1962. június 5-i ajánlás módosítását, amelyben bemutatta a feladott poggyászok új vámárunyilatkozat űrlapjának mintapéldányát, és engedélyezte a vám- és gazdasági szövetségeknek az ajánlás elfogadását;mivel a feladott poggyászok új vámárunyilatkozat űrlapjának mintapéldányát a Vám-együttműködési Tanács a Közösség indítványára jóváhagyta; mivel az űrlap mintapéldánya megfelel a Közösség által benyújtott tervezetnek, és azt azzal a céllal állították össze, hogy a feladott poggyászok vámárunyilatkozatának tartalmát korszerűsítse, valamint megkönnyítse a dokumentum bevezetését az olyan országokban, amelyek eddig nem tudták azt használni;mivel a módosítás alapvető jelentőségű a Közösség számára, amely ezért elfogadja a módosított 1962. június 5-i ajánlást,A KÖVETKEZŐKÉPPEN HATÁROZOTT:1. cikkA Vám-együttműködési Tanács 1962. június 5-i, 1988. június 21-én módosított ajánlását a vasúton feladott poggyászok vámkezeléséről a Tanács a Közösség részéről azonnali hatállyal elfogadja.Az ajánlás szövegét e határozat melléklete tartalmazza.2. cikkA Tanács elnöke felhatalmazást kap, hogy kijelölje azt a személyt, aki jogosult a Vám-együttműködési Tanács főtitkárának értesítésére az 1. cikkben hivatkozott ajánlásnak a Közösség általi elfogadásáról.Kelt Brüsszelben, 1989. május 3-án.a Tanács részérőlaz elnökP. Solbes--------------------------------------------------A VÁM-EGYÜTTMŰKÖDÉSI TANÁCS AJÁNLÁSA(1962. június 5.)a vasúton feladott poggyászok vámkezeléséről(módosítva 1988. június 21-én)A VÁM-EGYÜTTMŰKÖDÉSI TANÁCS,FIGYELEMBE VÉVE, hogy a feladott poggyászok nemzetközi szállításának hatékonyságát biztosító, a vasúti hatóságok által tett erőfeszítések támogatásra érdemesek,AZZAL A SZÁNDÉKKAL, hogy a vámkezelés egyszerűsítésével az ilyen poggyászok gyors kezelése könnyebbé váljon,FIGYELEMBE VÉVE, hogy amennyiben lehetséges, az utasoktól nem szabad megkövetelni, hogy feladott poggyászukról személyesen számoljanak be az indító és a rendeltetési ország vámhatóságainak, valamint rögtön megérkezésük után igényelhessék a poggyászukat,AJÁNLJA, hogy a Tanács tagjai, valamint a vám- és gazdasági szövetségek alkalmazzák a következő, feladott pogygyászokra vonatkozó rendelkezéseket:1. Az utasnak, amikor feladja poggyászát a vasúti hatóságoknál, lehetősége van, hogy a vámkezelés gyorsítása érdekében a mellékelt űrlapon nyilatkozatot tegyen;2. Az űrlapot a vasúti hatóságok által kiadott fuvarlevél hátoldalára vagy a fuvarlevélre ragasztott különálló papírra nyomtatják; az űrlapot a rendeltetési ország nyelvén (vagy hivatalos nyelveinek egyikén) nyomtatják, azonban az utas kérhet fordítást egy másik nyelven;3. A nyilatkozatot a vasúti hatóság adja át az indító és a rendeltetési ország vámhatóságának, amennyiben szükséges;4. Az írott nyilatkozatot az utasoktól általában kért nyilatkozattal egyenértékűnek tekintik, és azonosak a következményei is;5. A vámhatóságok, amennyiben lehetségesnek tartják, eltekintenek az írásbeli nyilatkozattal ellátott poggyász tartalmának megtekintésétől;6. Amennyiben a vámhatóságok eltekintenek a poggyász tartalmának megtekintésétől, azonnal átengedik azt a vasúti hatóságoknak a rendeltetési helyre való továbbítás céljából;7. A vámhatóságok bármilyen szükségesnek tartott vizsgálati intézkedést szabadon alkalmazhatnak a visszaélések elkerülése érdekében,a fenti 1. bekezdés rendelkezései ELLENÉRE a nyilatkozati űrlap a vámszervek közti megegyezés alapján átdolgozható, ahol szükséges,A TANÁCS felszólítja az ezt az ajánlást elfogadó tagokat és vám- vagy gazdasági szövetségeket, hogy értesítsék a Tanács főtitkárát, és jelöljék meg a végrehajtás időpontját és feltételeit. A főtitkár közli ezt az információt a tagok vámhatóságaival, a vám- vagy gazdasági szövetségekkel, valamint a Vasutak Nemzetközi Szövetségével.--------------------------------------------------MellékletVÁMÁRU-NYILATKOZAT FELADOTT POGGYÁSZOK SZÁMÁRA1. KIJELENTEM,a) hogy az alább említett poggyász kizárólag az utazás során általában használt személyes tárgyakat, például ruházatot, háztartási textíliákat, tisztálkodási cikkeket, könyveket és sportfelszerelést tartalmaz, és ezeket a tárgyakat nem kereskedelmi célból hozom be az országba;b) hogy a poggyász nem tartalmaz:- élelmiszert, dohányt, alkoholtartalmú italt, anetolt, lőfegyvert, oldalfegyvert, lőszert, robbanóanyagot, kábítószert, élő állatot, növényt, rádióadót vagy adóvevőt, valutát, olyan fajokat, illetve belőlük nyert termékeket, amelyek az 1973. március 3-i, a vadon élő flóra és fauna veszélyeztetett fajaival folytatott kereskedelemről szóló Washingtoni Egyezmény által védettek; továbbá a rendeltetési ország törvényei által a közerkölcs és társadalmi konvenciók védelmében tiltott cikkeket,- ingyenes vagy más módon történő terjesztésre, illetve szakmai vagy kereskedelmi célra szánt árut,- olyan árut, amelyet saját országom vámterületén kívül vásároltam vagy kaptam, és amelyről még nem tettem nyilatkozatot az állandó lakóhelyem szerinti vámhivatalnál (ez a megszorítás csak a lakóhely országába való visszatéréskor érvényes).2. FELHATALMAZOM a vasúti hatóságokat a vámkezelés elvégzésére.3. TUDOMÁSUL VESZEM, hogy a hamis nyilatkozat eljárást és a poggyász lefoglalását vonja maga után.+++++ TIFF +++++--------------------------------------------------


title: A Tanács határozata (1994. december 22.) az egyrészről az Európai Közösségek és azok tagállamai, másrészről Románia között létrejött Európa-megállapodás, valamint egyrészről az Európai Gazdasági Közösség és az Európai Szén- és Acélközösség, másrészről Románia között létrejött, a kereskedelemről és a kereskedelemmel kapcsolatos ügyekről szóló ideiglenes megállapodás második kiegészítő jegyzőkönyvének elfogadásáról

text:
Fontos jogi nyilatkozat

|

31994D0982

Hivatalos Lap L 378 , 31/12/1994 o. 0005 - 0005 finn különkiadás fejezet 11 kötet 37 o. 0294  svéd különkiadás fejezet 11 kötet 37 o. 0294

		A Tanács határozata(1994. december 22.)az egyrészről az Európai Közösségek és azok tagállamai, másrészről Románia között létrejött Európa-megállapodás, valamint egyrészről az Európai Gazdasági Közösség és az Európai Szén- és Acélközösség, másrészről Románia között létrejött, a kereskedelemről és a kereskedelemmel kapcsolatos ügyekről szóló ideiglenes megállapodás második kiegészítő jegyzőkönyvének elfogadásáról(94/982/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 113. cikkére, összefüggésben 228. cikke (2) bekezdésének első mondatával,tekintettel az 1994. december 9–10-én ülésező esseni Európai Tanács következtetéseire,tekintettel a Bizottság javaslatára,mivel a Bizottság a Közösségek nevében tárgyalásokat folytatott a Romániával kötött, a kereskedelemről és a kereskedelemmel kapcsolatos ügyekről szóló ideiglenes megállapodás [1] és az Európa-megállapodás második kiegészítő jegyzőkönyvéről;mivel a második kiegészítő jegyzőkönyvet jóvá kell hagyni,A KÖVETKEZŐKÉPPEN HATÁROZOTT:1. cikkAz egyrészről az Európai Közösségek és azok tagállamai, másrészről Románia között létrejött Európa-megállapodás, valamint az egyrészről az Európai Gazdasági Közösség és az Európai Szén- és Acélközösség, másrészről Románia között létrejött, a kereskedelemről és a kereskedelemmel kapcsolatos ügyekről szóló ideiglenes megállapodás második kiegészítő jegyzőkönyvét az Európai Közösség nevében a Tanács jóváhagyja.A második kiegészítő jegyzőkönyv szövegét csatolták e határozathoz.2. cikkA Szerződés II. mellékletének hatálya alá tartozó és a közös piacszervezés keretében a lefölözési rendszerbe vagy vámok alá tartozó mezőgazdasági termékekkel, valamint a 07119040, a 20031020 és a 20031030 KN-kód alá tartozó termékekkel kapcsolatos, a második kiegészítő jegyzőkönyv 3. cikkének alkalmazására vonatkozó rendelkezéseket a tej és tejtermékek piacának közös szervezéséről szóló, 1968. június 27-i 804/68/EGK tanácsi rendelet [2] 26. cikkében vagy a mezőgazdasági piacok közös szervezéséről szóló egyéb rendeletek vonatkozó rendelkezéseiben előírt eljárásnak megfelelően kell meghozni. Amennyiben a megállapodás alkalmazása szoros együttműködést kíván Romániával, a Bizottság meghozhat minden szükséges intézkedést az ilyen együttműködés biztosítására.3. cikkA Tanács elnöke felhatalmazást kap, hogy kijelölje a második kiegészítő jegyzőkönyvnek a Közösség nevében történő aláírására jogosult személyt.A második kiegészítő jegyzőkönyv 9. cikkében előírt értesítést az Európai Közösség nevében a Tanács elnöke küldi meg.Kelt Brüsszelben, 1994. december 22-én.a Tanács részérőlaz elnökH. Seehofer[1] HL L 81., 1993.4.2., 2. o.[2] HL L 148., 1968.6.28., 13. o. A legutóbb az 1880/94/EK rendelettel (HL L 197., 1994.7.30., 21. o.) módosított rendelet.--------------------------------------------------


title: A Tanács (EU) 2015/947 határozata (2015. június 15.) a Régiók Bizottsága két portugál tagjának és egy portugál póttagjának kinevezéséről

text:
               19.6.2015

               HU

               Az Európai Unió Hivatalos Lapja

               L 154/14

         A TANÁCS (EU) 2015/947 HATÁROZATA
   (2015. június 15.)
   a Régiók Bizottsága két portugál tagjának és egy portugál póttagjának kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a portugál kormány javaslatára,
   mivel:

               (1)

               A Tanács 2015. január 26-án, illetve 2015. február 5-én elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), illetve (EU) 2015/190 határozatot (2).

               (2)

               Alberto João CARDOSO GONÇALVES JARDIM és António Luís DOS SANTOS DA COSTA hivatali idejének lejártát követően a Régiók Bizottsága két tagjának helye megüresedett.

               (3)

               João CUNHA E SILVA hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Miguel Filipe MACHADO DE ALBUQUERQUE, Presidente do Governo Regional da Madeira

                           —

                           Fernando MEDINA, Presidente da Câmara Municipal de Lisboa

                     és

               b)

               póttagként:

                           —

                           Mário Sérgio Quaresma GONÇALVES MARQUES, Secretário Regional dos Assuntos Parlamentares e Europeus da Madeira

         2. cikk
   Ez a határozat az elfogadásának napján lép hatályba.

      Kelt Luxembourgban, 2015. június 15-én.

            a Tanács részéről

            az elnök

         K. GERHARDS

      (1)  HL L 20., 2015.1.27., 42. o.

      (2)  HL L 31., 2015.2.7., 25. o.


title: 2009/98/EK: Az Európai Központi Bank határozata ( 2008. december 11. ) az Európai Központi Bank éves beszámolójáról szóló EKB/2006/17 határozat módosításáról (EKB/2008/22)

text:
               5.2.2009

               HU

               Az Európai Unió Hivatalos Lapja

               L 36/22

      AZ EURÓPAI KÖZPONTI BANK HATÁROZATA

   (2008. december 11.)
   az Európai Központi Bank éves beszámolójáról szóló EKB/2006/17 határozat módosításáról
   (EKB/2008/22)
   (2009/98/EK)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank alapokmányára és különösen annak 26.2. cikkére,
   mivel:

               (1)

               Az Európai Központi Bank éves beszámolójáról szóló, 2006. november 10-i EKB/2006/17 határozat (1) módosításra szorul annak érdekében, hogy az tükrözze a szakpolitikai döntéseket és a piaci fejleményeket.

               (2)

               Az Európai Központi Bank felülvizsgálta az értékpapír-tranzakciók nyilvánosságra hozatalára vonatkozó politikáját abból a célból, hogy tovább fokozza az EKB éves beszámolójának átláthatóságát. A felülvizsgált politika részeként a korábban pénzügyi eszköznek minősített értékpapírokat át kell sorolni az „Egyéb pénzügyi eszközök” mérlegtételből az „Eszközök” megfelelő tételébe, a kibocsátó eredete, a denomináció és aszerint, hogy az értékpapírok lejáratig megtartásra kerülnek-e. Emellett, az előirányzott állomány részeként tartott valamennyi pénzügyi eszközt az „Egyéb pénzügyi eszközök” tétel alatt kell nyilvántartani.

               (3)

               Az EKB/2006/17 határozat nem tartalmaz különleges szabályokat a határidős kamatswapok, a határidős devizaügyletek és a részvényre szóló határidős ügyletekre. Ezeket az instrumentumokat egyre gyakrabban használják a pénzügyi piacokon, és jelentőséggel bírhatnak az EKB devizatartalékainak kezelése terén is. Míg a határidős kamatswapokat ugyanolyan módon kell elszámolni, mint a hagyományos kamatswapokat, a határidős devizaügyleteket és részvényre szóló határidős ügyleteket a kamatra szóló határidős ügyletekkel azonos módon kell elszámolni,

         A KÖVETKEZŐKÉPPEN HATÁROZOTT:
   1. cikk
   Módosítások
   Az EKB/2006/17 határozat a következőképpen módosul:

               1.

               A 8. cikk a következőképpen módosul:

                           a)

                           A (2) bekezdés helyébe a következő szöveg lép:
                           „(2)   Az arany, a devizaügyletek, az értékpapírok (a lejáratig megtartásra kerülő és nem forgalomképes értékpapírok kivételével), valamint a pénzügyi instrumentumok (mérlegtételként és mérlegen kívüli tételként történő) átértékelését az év végén kell elvégezni piaci középárfolyamon és áron.”

                           b)

                           A szöveg a következő (4) bekezdéssel egészül ki:
                           „(4)   A lejáratig megtartásra kerülő és nem forgalomképes értékpapírként besorolt értékpapírokat amortizált bekerülési költségen és az értékvesztésre tekintettel kell értékelni.”

               2.

               A 10. cikk helyébe a következő szöveg lép:
               „10. cikk
               Tulajdoni részesedést megtestesítő forgalomképes instrumentumok
               A tulajdoni részesedést megtestesítő forgalomképes instrumentumokat az EKB/2006/16 iránymutatás 9. cikke szerint számolják el.”

               3.

               A 16. cikk helyébe a következő szöveg lép:
               „16. cikk
               Határidős ügyletek
               A határidős ügyleteket az EKB/2006/16 iránymutatás 16. cikke szerint számolják el.”

               4.

               A 17. cikk a következő mondattal egészül ki:
               „Határidős kamatswapok esetén az amortizáció a tranzakció értéknapján kezdődik.”

               5.

               Az EKB/2006/17 határozat I. és III. melléklete az e határozat mellékletével összhangban módosul.

         2. cikk
   Záró rendelkezés
   Ez a határozat 2008. december 31-én lép hatályba.

      Kelt Frankfurt am Mainban, 2008. december 11-én.

            az EKB elnöke

         Jean-Claude TRICHET

      (1)  HL L 348., 2006.12.11., 38. o.

      MELLÉKLET
      Az EKB/2006/17 határozat I. és III. melléklete a következőképpen módosul:

                  1.

                  Az I. mellékletben az „Eszközök” című táblázat helyébe a következő táblázat lép:
                  „ESZKÖZÖK

                              Mérlegtétel

                              A mérlegtételek tartalmának osztályozása

                              Az értékelés elve

                              Eszközök

                                          1.

                                          Arany és aranyra szóló követelések

                              Fizikailag létező arany (pl. rudak, érmék, lemezek, rögök) raktáron vagy »leszállítás alatt«. Aranykövetelések, mint például a látra szóló aranyszámlák, lekötött betétek, valamint a következő ügyletekből származó aranykövetelések: i. felértékelési és leértékelési ügyletek; valamint ii. az arany helyével és tisztaságával kapcsolatos swapügyletek, amikor a kiadás és az átvétel között egy munkanapnál hosszabb idő telik el

                              Piaci értéken

                                          2.

                                          Euroövezeten kívül letelepedett személyekkel szembeni, devizában denominált követelések

                              Euroövezeten kívüli felekkel szembeni, devizában denominált követelések, beleértve a nemzetközi és a nemzetek feletti szervezeteket és az euroövezeten kívüli központi bankokat

                                          2.1.

                                          Követelések a Nemzetközi Valutaalappal (IMF) szemben

                                          a)

                                          A tartalékkvótán belüli lehívási jogok (nettó)
                                          A nemzeti kvóta csökkentve az IMF rendelkezésére álló euroegyenleggel. Az IMF 2. számú számlája (euroszámla az igazgatási költségekre) beszámítható ebbe a tételbe vagy az »Euroövezeten kívüli személyekkel szembeni, euróban denominált kötelezettségek« közé.

                                          a)

                                          A tartalékkvótán belüli lehívási jogok (nettó)
                                          Névértéken, devizapiaci árfolyamon átszámítva

                                          b)

                                          Különleges lehívási jogok
                                          Különleges lehívási jogok állományai (SDR) (bruttó)

                                          b)

                                          Különleges lehívási jogok
                                          Névértéken, devizapiaci árfolyamon átszámítva

                                          c)

                                          Egyéb követelések
                                          Általános hitelmegállapodás, különleges kölcsönnyújtási megállapodás alapján felvett kölcsönök, betétek a szegénységet csökkentő és a növekedést segítő program keretében

                                          c)

                                          Egyéb követelések
                                          Névértéken, devizapiaci árfolyamon átszámítva

                                          2.2.

                                          Bankokkal szembeni számlakövetelések, értékpapír-befektetések, külső hitelek és egyéb külső eszközök

                                          a)

                                          Az euroövezeten kívüli bankokkal szemben fennálló, az »Egyéb pénzügyi eszközök« tételben fel nem tüntetett számlakövetelések
                                          Folyószámlák, lekötött betétek, látraszóló betétek, fordított repoügyletek

                                          a)

                                          Az euroövezeten kívüli bankokkal szembeni számlakövetelések
                                          Névértéken, devizapiaci árfolyamon átszámítva

                                          b)

                                          Az euroövezeten kívüli felekkel szemben fennálló, az »Egyéb pénzügyi eszközök« tételben fel nem tüntetett értékpapír-befektetések
                                          A devizatartalék részeként tartott, euroövezeten kívüli felek által kibocsátott minden kötelezvény, kötvény, váltó, kamatszelvény nélküli kötvény, pénzpiaci papír és tulajdoni részesedést megtestesítő instrumentum

                                          b) i.

                                          Forgalomképes értékpapírok, a lejáratig megtartásra kerülő értékpapírok kivételével
                                          Piaci áron és devizapiaci árfolyamon számítva
                                          Az ázsiót/diszázsiót amortizálni kell.

                                          b) ii.

                                          Lejáratig megtartásra kerülőként besorolt, forgalomképes értékpapírok
                                          Értékvesztéssel csökkentett bekerülési költségen és devizapiaci árfolyamon számítva
                                          Az ázsiót/diszázsiót amortizálni kell.

                                          b) iii.

                                          Nem forgalomképes értékpapírok
                                          Értékvesztéssel csökkentett bekerülési költségen és devizapiaci árfolyamon számítva
                                          Az ázsiót/diszázsiót amortizálni kell.

                                          b) iv.

                                          Tulajdoni részesedést megtestesítő, forgalomképes instrumentumok
                                          Piaci áron és devizapiaci árfolyamon számítva

                                          c)

                                          Az euroövezeten kívüli felekkel szemben fennálló, az »Egyéb pénzügyi eszközök« tételben fel nem tüntetett külső hitelek (betétek)

                                          c)

                                          Külső hitelek
                                          Betétek névértéken, devizapiaci árfolyamon átszámítva

                                          d)

                                          Egyéb külső eszközök
                                          Euroövezeten kívüli bankjegyek és érmék

                                          d)

                                          Egyéb külső eszközök
                                          Névértéken, devizapiaci árfolyamon átszámítva

                                          3.

                                          Devizában denominált, euroövezeti felekkel szemben fennálló követelések

                                          a)

                                          Az euroövezeten kívüli felekkel szemben fennálló, az »Egyéb pénzügyi eszközök« tételben fel nem tüntetett értékpapír-befektetések
                                          A devizatartalék részeként tartott, euroövezeti felek által kibocsátott minden kötelezvény, kötvény, váltó, kamatszelvény nélküli kötvény, pénzpiaci papír és tulajdoni részesedést megtestesítő instrumentum

                                          a) i.

                                          Forgalomképes értékpapírok, a lejáratig megtartásra kerülő értékpapírok kivételével
                                          Piaci áron és devizapiaci árfolyamon számítva
                                          Az ázsiót/diszázsiót amortizálni kell.

                                          a) ii.

                                          Lejáratig megtartásra kerülőként besorolt, forgalomképes értékpapírok
                                          Értékvesztéssel csökkentett bekerülési költségen és devizapiaci árfolyamon számítva
                                          Az ázsiót/diszázsiót amortizálni kell.

                                          a) iii.

                                          Nem forgalomképes értékpapírok
                                          Értékvesztéssel csökkentett bekerülési költségen és devizapiaci árfolyamon számítva
                                          Az ázsiót/diszázsiót amortizálni kell.

                                          a) iv.

                                          Tulajdoni részesedést megtestesítő, forgalomképes instrumentumok
                                          Piaci áron és devizapiaci árfolyamon számítva

                                          b)

                                          Az euroövezeti felekkel szemben fennálló, az »Egyéb pénzügyi eszközök« tételben fel nem tüntetett egyéb követelések
                                          Hitelek, betétek, fordított repoügyletek, vegyes kölcsönnyújtás

                                          b)

                                          Egyéb követelések
                                          Betétek és vegyes kölcsönnyújtás névértéken, devizapiaci árfolyamon átszámítva

                                          4.

                                          Nem euroövezeti felekkel szemben fennálló, euróban denominált követelések

                                          4.1.

                                          Bankokkal szembeni egyenlegek, értékpapír-befektetések és hitelek

                                          a)

                                          Az euroövezeten kívüli bankokkal szemben fennálló, az »Egyéb pénzügyi eszközök« tételben fel nem tüntetett számlakövetelések
                                          Folyószámlák, lekötött betétek, látra szóló betétek, az euróban demonimált értékpapírok kezelésével kapcsolatos fordított repoügyletek

                                          a)

                                          Az euroövezeten kívüli bankokkal szembeni számlakövetelések
                                          Névértéken

                                          b)

                                          Az euroövezeten kívüli felekkel szemben fennálló, az »Egyéb pénzügyi eszközök« tételben fel nem tüntetett értékpapír-befektetések
                                          Euroövezeten kívüli felek által kibocsátott, minden tulajdoni részesedést megtestesítő instrumentum, kötelezvény, kötvény, váltó, pénzpiaci papír

                                          b) i.

                                          Forgalomképes értékpapírok, a lejáratig megtartásra kerülő értékpapírok kivételével
                                          Piaci áron
                                          Az ázsiót/diszázsiót amortizálni kell.

                                          b) ii.

                                          Lejáratig megtartásra kerülőként besorolt, forgalomképes értékpapírok
                                          Értékvesztéssel csökkentett bekerülési költségen
                                          Az ázsiót/diszázsiót amortizálni kell.

                                          b) iii.

                                          Nem forgalomképes értékpapírok
                                          Értékvesztéssel csökkentett bekerülési költségen
                                          Az ázsiót/diszázsiót amortizálni kell.

                                          b) iv.

                                          Tulajdoni részesedést megtestesítő, forgalomképes instrumentumok
                                          Piaci áron

                                          c)

                                          Az euroövezeten kívüli felekkel szemben fennálló, az »Egyéb pénzügyi eszközök« tételben fel nem tüntetett hitelek

                                          c)

                                          Euroövezeten kívüli felek részére nyújtott hitelek
                                          Betétek névértéken

                                          d)

                                          Az euroövezeten kívüli felekkel szemben fennálló, az »Egyéb pénzügyi eszközök« tételben fel nem tüntetett, kibocsátott értékpapírok
                                          Nemzetek feletti vagy nemzetközi szervezetek, pl. az Európai Befektetési Bank által kibocsátott értékpapírok, függetlenül a földrajzi helytől

                                          d) i.

                                          Forgalomképes értékpapírok, a lejáratig megtartásra kerülő értékpapírok kivételével
                                          Piaci áron
                                          Az ázsiót/diszázsiót amortizálni kell.

                                          d) ii.

                                          Lejáratig megtartásra kerülőként besorolt, forgalomképes értékpapírok
                                          Értékvesztéssel csökkentett bekerülési költségen
                                          Az ázsiót/diszázsiót amortizálni kell.

                                          d) iii.

                                          Nem forgalomképes értékpapírok
                                          Értékvesztéssel csökkentett bekerülési költségen
                                          Az ázsiót/diszázsiót amortizálni kell.

                                          4.2.

                                          Az ERM II alapján nyújtott hitelből származó követelések

                              Az ERM II feltételeinek megfelelő hitelnyújtás

                              Névértéken

                                          5.

                                          Monetáris politikai műveletekkel kapcsolatos, euróban denominált hitelnyújtás euroövezeti hitelintézetek részére

                              Az 5.1-től 5.5-ig felsorolt tételek: az eurorendszer monetáris politikai eszközeiről és eljárásairól szóló, 2000. augusztus 31-i EKB/2000/7 iránymutatás (1) I. mellékletében meghatározott, megfelelő monetáris politikai eszközöknek megfelelő ügyletek

                                          5.1.

                                          Elsődleges refinanszírozási műveletek

                              Likviditás nyújtása céljából heti gyakorisággal végrehajtott rendszeres repoügyletek, általában egyheti lejárattal

                              Névértéken vagy (repo) bekerülési értéken

                                          5.2.

                                          Hosszabb lejáratú refinanszírozási műveletek

                              Likviditás nyújtása céljából havi gyakorisággal végrehajtott rendszeres repoügyletek, általában háromhavi lejárattal

                              Névértéken vagy (repo) bekerülési értéken

                                          5.3.

                                          Finomszabályozó repoműveletek

                              Eseti alapon finomszabályozás céljából végrehajtott repoműveletek

                              Névértéken vagy (repo) bekerülési értéken

                                          5.4.

                                          Strukturális repoműveletek

                              Az eurorendszer pénzügyi szektorral szembeni strukturális pozíciójának kiigazítása céljából végrehajtott repoműveletek

                              Névértéken vagy (repo) bekerülési értéken

                                          5.5.

                                          Marginális hitellehetőség

                              Látra szóló betétek likviditás céljára, jegybankképes eszközök ellenében, előre meghatározott kamatlábbal (lejáratkor egy összegben visszafizetendő)

                              Névértéken vagy (repo) bekerülési értéken

                                          5.6.

                                          Pótfedezeti felhívással kapcsolatos hitelek

                              Hitelintézeteknek nyújtott kiegészítő hitel, amely ugyanezen hitelintézetek által más hitellel kapcsolatban benyújtott fedezeti eszközök értéknövekedéséből ered

                              Névértéken vagy bekerülési költségen

                                          6.

                                          Euroövezeti hitelintézetekkel szembeni egyéb, euróban denominált követelések

                              Folyószámlák, lekötött betétek, látra szóló betétek, az »Euroövezeti felek által kibocsátott, euróban denominált értékpapírok« (beleértve az euroövezeten belüli korábbi devizatartalékok átalakításából eredő ügyleteket) eszköztételben szereplő értékpapír-állományok kezelésével kapcsolatos fordított repoügyletek és egyéb követelések. Euroövezetben letelepedett nem hazai hitelintézeteknél fenntartott levelezőbanki számlák. Az eurorendszer monetáris politikai működésén kívül eső egyéb követelések és műveletek.

                              Névértéken vagy bekerülési költségen

                                          7.

                                          Euroövezeti felek euróban denominált értékpapírjai

                              Az »Egyéb pénzügyi eszközök« tételben fel nem tüntetett értékpapírok: tulajdoni részesedést megtestesítő instrumentumok, kötelezvények, kötvények, váltók, kamatszelvény nélküli kötvények, közvetlenül birtokolt, euróban denominált pénzpiaci papírok (beleértve az EMU előtti időszakból származó állampapírokat); finomszabályozás céljából vásárolt EKB-adósságpapírok

                                          i.

                                          Forgalomképes értékpapírok, a lejáratig megtartásra kerülő értékpapírok kivételével
                                          Piaci áron
                                          Az ázsiót/diszázsiót amortizálni kell.

                                          ii.

                                          Lejáratig megtartásra kerülőként besorolt, forgalomképes értékpapírok
                                          Értékvesztéssel csökkentett bekerülési költségen
                                          Az ázsiót/diszázsiót amortizálni kell.

                                          iii.

                                          Nem értékesíthető értékpapírok
                                          Értékvesztéssel csökkentett bekerülési költségen
                                          Az ázsiót/diszázsiót amortizálni kell.

                                          iv.

                                          Tulajdoni részesedést megtestesítő forgalomképes instrumentumok
                                          Piaci áron

                                          8.

                                          Euróban denominált államháztartási adósság

                              Az EMU előtti időszakból származó követelések az állammal szemben (nem forgalomképes értékpapírok, hitelek)

                              Betétek/hitelek névértéken, a nem forgalomképes értékpapírok bekerülési értéken

                                          9.

                                          Eurorendszeren belüli követelések

                                          9.1.

                                          Az EKB-adósságpapírok kibocsátásának biztosítékául szolgáló saját váltókkal kapcsolatos követelések

                              Kizárólag EKB-mérlegtétel
                              Az EKB adósságleveleivel kapcsolatos viszonossági megállapodás miatt az NKB-k által kibocsátott váltók

                              Névértéken

                                          9.2.

                                          Az eurorendszeren belüli eurobankjegy-elosztással kapcsolatos követelések

                              Az eurobankjegyek kibocsátásáról szóló, 2001. december 6-i EKB/2001/15 határozat (2) alapján az EKB bankjegy-kibocsátásával kapcsolatos követelések

                              Névértéken

                                          9.3.

                                          Egyéb eurorendszer-beli követelések (nettó)

                              Az alábbi altételek nettó pozíciója:

                                          a)

                                          Az NKB-k TARGET2-számláinak és levelezőbanki számláinak egyenlegéből származó nettó követelések, azaz a követelések és a kötelezettségek nettó egyenlege – lásd az »Egyéb eurorendszerbeli kötelezettségek (nettó)« tételt a forrásoldalon

                                          a)

                                          Névértéken

                                          b)

                                          Egyéb, esetlegesen felmerülő, eurorendszeren belüli követelések, beleértve az EKB pénzkibocsátásból származó jövedelmének a NKB-k számára való belső felosztását

                                          b)

                                          Névértéken

                                          10.

                                          Elszámolás alatti tételek

                              Elszámolási számlaegyenlegek (követelések), beleértve a fizetésre bemutatott csekkek elszámolásával kapcsolatos időeltolódást

                              Névértéken

                                          11.

                                          Egyéb eszközök

                                          11.1.

                                          Euroövezeti érmék

                              Euroérmék

                              Névértéken

                                          11.2.

                                          Tárgyi eszközök és immateriális eszközök

                              Földterület és épületek, bútor és berendezés (beleértve a számítástechnikai eszközöket), szoftver

                              Értékcsökkenéssel csökkentett bekerülési értéken
                              Az értékcsökkentési leírás az eszköz csökkenthető értékének szisztematikus leírása az eszköz hasznos élettartama alatt. A hasznos élettartam az az időszak, amely során a javak várhatóan a jogi személy részére használat céljából rendelkezésére állnak. Az egyedi materiális javak hasznos élettartamát rendszeresen felül lehet vizsgálni, amennyiben az elvárások eltérnek a korábbi becslésektől. A főbb eszközök állhatnak különböző hasznos élettartammal bíró összetevőkből. Az ilyen összetevők élettartamát egyénileg becsülik meg.
                              Az állóeszközök bekerülési értékének része az állóeszköz megszerzésének költsége is. A többi közvetlen vagy közvetett költséget költségként kell elszámolni.
                              A kiadások tőkésítése: értékhatár fölött (héa nélkül számított 10 000 euro alatti összeg esetén: nincs tőkésítés)

                                          11.3.

                                          Egyéb pénzügyi eszközök

                                          —

                                          egyéb részesedések és leányvállalatokba történő befektetések, stratégiai/politikai célokból tartott tulajdoni részesedések

                                          —

                                          értékpapírok, beleértve a tulajdoni részesedéseket és más pénzügyi eszközöket, valamint számlaegyenlegek, beleértve az előirányzott állomány részeként tartott lekötött betéteket és folyószámlákat

                                          —

                                          fordított repoügyletek hitelintézetekkel az ebben a tételben szereplő értékpapír-állomány kezelésére

                                          a)

                                          Tulajdoni részesedést megtestesítő forgalomképes instrumentumok
                                          piaci árfolyamon

                                          b)

                                          Részesedések és nem likvid tulajdoni részesedést jelentő instrumentumok, és minden más, tartós befektetésként tartott tulajdoni részesedést jelentő instrumentum
                                          Értékvesztéssel csökkentett bekerülési költségen

                                          c)

                                          Befektetések leányvállalatokba vagy jelentős érdekeltségek
                                          Nettó eszközértéken

                                          d)

                                          Forgalomképes értékpapírok, a lejáratig megtartásra kerülő értékpapírok kivételével
                                          Piaci áron
                                          Az ázsiót/diszázsiót amortizálni kell.

                                          e)

                                          Lejáratig megtartásra kerülőként besorolt, vagy tartós befektetésként tartott forgalomképes értékpapírok
                                          Értékvesztéssel csökkentett bekerülési költségen
                                          Az ázsiót/diszázsiót amortizálni kell.

                                          f)

                                          Nem forgalomképes értékpapírok
                                          Értékvesztéssel csökkentett bekerülési költségen

                                          g)

                                          Bankokkal szembeni egyenlegek és hitelek
                                          Névértéken, devizapiaci árfolyamon átszámítva, ha az egyenleg/betét devizában denominált

                                          11.4.

                                          Mérlegen kívüli tételek átértékelési különbözetei

                              Határidős devizaügyletek, devizaswapügyletek, kamatswapügyeletek, határidős kamatláb-megállapodások, határidős értékpapírügyletek, azonnali devizaügyletek értékelési eredményei (kötésnap és lejárati nap között)

                              Az azonnali és határidős ügylet közötti nettó pozíció, devizapiaci árfolyamon

                                          11.5.

                                          Aktív időbeli elhatárolások

                              Bevétel, amely nem a jelentés készítése szerinti időszakban esedékes, de arra vonatkozik. Aktív időbeli elhatárolások és kifizetett felhalmozódott kamatok (pl. az értékpapírral megvásárolt, felhalmozott kamat).

                              Névértéken, devizapiaci árfolyamon átszámítva

                                          11.6.

                                          Vegyes tételek

                                          a)

                                          Előlegek, kölcsönök, egyéb kisebb tételek. Hitelezés megbízásos alapon.

                                          a)

                                          Névértéken/bekerülési értéken

                                          b)

                                          Ügyfelek aranyletéteivel kapcsolatos befektetések.

                                          b)

                                          Piaci értéken

                                          c)

                                          Nyugdíjalapokkal kapcsolatos nettó követelések

                                          c)

                                          A 22. cikk (3) bekezdésének megfelelően

                                          12.

                                          Mérleg szerinti tárgyévi veszteség

                              Névértéken

                  2.

                  A III. mellékletben a táblázat első oszlopának 2.3. tétele alatt az „Árfolyam- és árváltozás kockázati céltartalék képzése és felhasználása” szöveget az „Árfolyam-, kamat és aranyárváltozás kockázati céltartalék képzése és felhasználása” szöveg váltja fel.

         (1)  HL L 310., 2000.12.11., 1. o.

         (2)  HL L 337., 2001.12.20., 52. o.”


title: A Tanács határozata ( 2009. december 16. ) a Lett Köztársaság hatóságai által a 2010. január 1. és 2013. december 31. közötti időszakban mezőgazdasági földterületek vétele céljából nyújtandó állami támogatásról

text:
               22.12.2009

               HU

               Az Európai Unió Hivatalos Lapja

               L 339/34

      A TANÁCS HATÁROZATA

   (2009. december 16.)
   a Lett Köztársaság hatóságai által a 2010. január 1. és 2013. december 31. közötti időszakban mezőgazdasági földterületek vétele céljából nyújtandó állami támogatásról
   (2009/991/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 108. cikke (2) bekezdésének harmadik albekezdésére,
   tekintettel a Lett Köztársaság kormánya által 2009. november 17-én előterjesztett kérelemre,
   mivel:

               (1)

               A Lett Köztársaság (a továbbiakban: Lettország) 2009. november 17-én kérelmet terjesztett a Tanács elé arra vonatkozóan, hogy az az Európai Közösséget létrehozó szerződés 88. cikke (2) bekezdésének harmadik albekezdésével összhangban hozzon határozatot Lettország azon terve tekintetében, amely szerint a lett mezőgazdasági termelők számára mezőgazdasági földterületek vételéhez állami támogatást nyújtana.

               (2)

               A Lett Központi Statisztikai Hivatal által szolgáltatott adatok szerint az összes vidéki gazdaság 97,6 %-ának területe kisebb, mint 15,9 hektár. Következésképpen, a lett gazdaságok nagyobb hányada félig önellátó gazdaság. A lett mezőgazdasági gazdaságok kedvezőtlen területi szerkezete, az a tény, hogy azon közvetlen kifizetések, amelyben Lettország a 2003. évi csatlakozási okmányában előírt, fokozatos bevezetést célzó mechanizmus alkalmazását követően részesül, a tagállamok között a legalacsonyabb, továbbá a bevételekhez képest aránytalanul magas mezőgazdaságimunkaerő-ráfordítás alacsony mezőgazdasági jövedelmeket eredményez, amelyek szintje 2009-ben tovább csökkent.

               (3)

               A Lett Központi Statisztikai Hivatal által rendelkezésre bocsátott adatok értelmében a 2007-es évig 1 930 900 hektárnyi mezőgazdasági földterületet számoltak össze, ugyanakkor a közvetlen kifizetési támogatás céljából bejelentett területek aránya nem haladta meg az 1 551 185 hektárt. Következésképpen 379 715 hektár nem mezőgazdasági termelők tulajdonában és kezelésében áll. Az állami támogatás lehetővé tenné, hogy a mezőgazdasági termelők megvehessék ezt a mezőgazdasági területet.

               (4)

               2009-ben a világgazdaságot jellemző, a globális válság által okozott, tovább mélyülő recesszió egyrészt a kereslet hiánya, másrészt a zuhanó felvásárlási árak miatt hátrányosan érintette egyaránt a lett gazdaságot és a lett mezőgazdasági üzemeket: 2009 első három negyedévében a búza ára megközelítőleg 37 %-kal, az árpa ára hozzávetőlegesen 44 %-kal, míg a tej ára körülbelül 38 %-kal csökkent a 2008-as szintekhez képest.

               (5)

               A lett mezőgazdasági termelők jövedelmi helyzetét tovább súlyosbította az a tény, hogy 2008-ban a mezőgazdasági inputanyagok árai ugrásszerűen megnövekedtek (az ásványi trágyázó szerek ára 67 %-kal, az állat-egészségügyi szolgáltatások árai 46 %-kal, a villamos energia ára 29 %-kal, a tüzelőanyagok ára pedig 15 %-kal), és 2009-ben sem csökkentek. Így a termelési költségek nem változtak. Számos lett gazdaság esetében valószínűsíthetően a jelenlegi körülmények további rosszabbodásával kell számolni, és ennek következtében egyre több gazdálkodó családot fenyeget majd az elszegényedés veszélye.

               (6)

               A munkanélküliség szintje az európai uniós tagállamok közül Lettországban a legmagasabb, 2009 szeptemberében elérte a 19,7 %-ot, és 2009. január óta 62 %-kal emelkedett. Következésképpen az állami támogatás segítene abban, hogy a munkanélküliek áttérhessenek a gazdálkodásra, azáltal, hogy lehetővé tenné számukra, hogy mezőgazdasági földterületet vegyenek. Az állami támogatás továbbá lehetőséget biztosítana a mezőgazdasági ágazattól eltérő ágazatokban munkavállalóként már nem tevékenykedő, félig önellátó mezőgazdasági termelők számára gazdaságaik területi szerkezetének fejlesztéséhez, így biztosítva azt a jövedelmet, amely biztosítja számukra, hogy meg tudjanak élni a gazdálkodásból. Ezen túlmenően az állami támogatás megkönnyítené az azon munkanélküliek tulajdonában lévő mezőgazdasági földterületek eladását, akiknek az önálló vállalkozói tevékenységre való áttéréshez tőkére van szükségük.

               (7)

               A mezőgazdasági termelők rendelkezésére álló pénzügyi források hiányára, valamint a földvételre nyújtott piaci kölcsönök magas kamatlábaira tekintettel a mezőgazdasági termelők számára nagy nehézséget jelent a beruházási célú, például mezőgazdasági földterületek vételére szolgáló piaci kölcsönök felvétele. 2009 novemberében a mezőgazdasági földterületek vételéhez nyújtott piaci hitelkeretek hitelintézetek által alkalmazott kamatlába meghaladta az évi 15 %-ot.

               (8)

               2009-ben a mezőgazdasági földterületek piacán is beköszöntött a recesszió időszaka. Az ügyletek száma jelentősen csökkent, és az ingatlan-nyilvántartás szerint a 2007. évi szinthez képest mintegy 4,5-szeresével zuhant a földadásvételek száma.

               (9)

               Az odaítélendő állami támogatás összege legfeljebb 8 millió lett lat (LVL), és lehetővé kellene tennie, hogy a 2010-től 2013-ig terjedő időszakban körülbelül 1 000 mezőgazdasági termelő összesen 70 000 hektárnyi mezőgazdasági földterületet vehessen. Az állami, illetve az önkormányzati tulajdonban lévő földterületek, valamint a természetes személyek tulajdonában álló földterületek vétele egyaránt támogatható.

               (10)

               Az állami támogatás a kölcsönök kamattámogatásának formájában fog működni, és az a bank által alkalmazott éves kamatláb 4 százalékpontjának fog megfelelni. Ugyanakkor azokban az esetekben, amikor ez az éves kamatláb 4 százalék alatt van, a hitelfelvevő által fizetett tényleges kamatot teljes mértékben vissza fogják téríteni.

               (11)

               A Bizottság ebben a szakaszban nem kezdeményezett semmilyen eljárást és nem nyilvánított véleményt a támogatás jellegével és összeegyeztethetőségével kapcsolatban.

               (12)

               Fennállnak tehát olyan kivételes körülmények, amelyek alapján e támogatás – eltérés útján és szigorúan csak a Lettországban jelentkező vidéki szegénység korlátok között tartásához szükséges mértékig – a belső piaccal összeegyeztethetőnek tekinthető,

         ELFOGADTA EZT A HATÁROZATOT:
   1. cikk
   A mezőgazdasági földterületek vételéhez nyújtott kölcsönökhöz, a lett hatóságok által a 2010. január 1. és 2013. december 31. közötti időszakban biztosított, legfeljebb 8 millió LVL összegű rendkívüli állami támogatás összeegyeztethető a belső piaccal.
   2. cikk
   Ennek a határozatnak a Lett Köztársaság a címzettje.

      Kelt Brüsszelben, 2009. december 16-án.

            a Tanács részéről

            az elnök

         E. ERLANDSSON


title: 2006/712/EK,Euratom: A Tanács és a Bizottság határozata ( 2006. szeptember 25. ) az egyrészről az Európai Közösségek és azok tagállamai, másrészről a Kirgiz Köztársaság közötti partnerség létrehozásáról szóló partnerségi és együttműködési megállapodáshoz csatolt, a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozására figyelemmel készült jegyzőkönyv elfogadásáról

text:
               1.11.2006

               HU

               Az Európai Unió Hivatalos Lapja

               L 303/13

      A TANÁCS ÉS A BIZOTTSÁG HATÁROZATA

   (2006. szeptember 25.)
   az egyrészről az Európai Közösségek és azok tagállamai, másrészről a Kirgiz Köztársaság közötti partnerség létrehozásáról szóló partnerségi és együttműködési megállapodáshoz csatolt, a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozására figyelemmel készült jegyzőkönyv elfogadásáról
   (2006/712/EK, Euratom)
   AZ EURÓPAI UNIÓ TANÁCSA,
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre és különösen annak 44. cikke (2) bekezdésére, 47. cikke (2) bekezdésének utolsó mondatára, valamint 55. cikkére, 57. cikke (2) bekezdésére, 71. cikkére, 80. cikke (2) bekezdésére, 93., 94., 133. és 181a. cikkére, 300. cikke (2) bekezdésének második mondatával és 300. cikke (3) bekezdésének első albekezdésével összefüggésben,
   tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,
   tekintettel a 2003. április 16-i csatlakozási szerződésre és különösen annak 2. cikke (3) bekezdésére,
   tekintettel a csatlakozási szerződéshez csatolt csatlakozási okmányra és különösen annak 6. cikke (2) bekezdésére,
   tekintettel a Bizottság javaslatára,
   tekintettel az Európai Parlament véleményére (1),
   tekintettel a Tanács jóváhagyására az Európai Atomenergia-közösséget létrehozó szerződés 101. cikkének megfelelően,
   mivel:

               (1)

               Az egyrészről az Európai Közösségek és annak tagállamai, másrészről a Kirgiz Köztársaság közötti partnerség létrehozásáról szóló partnerségi és együttműködési megállapodáshoz csatolt, a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozására figyelemmel készült, és az Európai Unión belül végbement intézményi és jogi változásokhoz kapcsolódó egyes technikai kiigazításokat előíró jegyzőkönyvet az Európai Közösség és tagállamai nevében, 2004. április 30-án a Tanács 2006/711/EK határozatának (2) megfelelően aláírták.

               (2)

               A jegyzőkönyv a csatlakozás időpontjától kezdődően a hatálybalépés időpontjáig átmeneti jelleggel alkalmazandó.

               (3)

               A jegyzőkönyvet el kell fogadni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség, az Európai Atomenergia-közösség és a tagállamok jóváhagyják az egyrészről az Európai Közösségek és annak tagállamai, másrészről a Kirgiz Köztársaság közötti partnerségi és együttműködési megállapodáshoz csatolt, a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozására figyelemmel készült jegyzőkönyvet.
   A jegyzőkönyv szövegét (3) csatolták e határozathoz.
   2. cikk
   A Tanács elnöke a jegyzőkönyv 4. cikkének megfelelően értesítést nyújt be az Európai Közösség és tagállamai nevében. A Bizottság elnöke ezzel egy időben szintén értesítést nyújt be az Európai Atomenergia-közösség nevében.

      Kelt Brüsszelben, 2006. szeptember 25-én.

            a Tanács részéről

            az elnök

         M. PEKKARINEN

            a Bizottság részéről

            az elnök

         J. M. BARROSO

      (1)  HL C 174. E, 2005.7.14., 16. o.

      (2)  Lásd e Hivatalos Lap 8. oldalát.

      (3)  Lásd e Hivatalos Lap 9. oldalát.


title: A Tanács határozata (1993. február 15.) egyes harmadik országokbeli, közös érdekű programokra adott kölcsönökkel kapcsolatban felmerülő veszteségek esetére az Európai Beruházási Banknak nyújtott közösségi garanciáról

text:
Fontos jogi nyilatkozat

|

31993D0115

Hivatalos Lap L 045 , 23/02/1993 o. 0027 - 0027 finn különkiadás fejezet 1 kötet 3 o. 0008  svéd különkiadás fejezet 1 kötet 3 o. 0008

		A Tanács határozata(1993. február 15.)egyes harmadik országokbeli, közös érdekű programokra adott kölcsönökkel kapcsolatban felmerülő veszteségek esetére az Európai Beruházási Banknak nyújtott közösségi garanciáról(93/115/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre, és különösen annak 235. cikkére,tekintettel a Bizottság javaslatára [1],tekintettel az Európai Parlament véleményére [2],mivel az 1991. május 13–14-i ülésén a Tanács – egy bizottsági közlemény alapján – az Európai Beruházási Bank (EBB) tevékenységének azon harmadik országokra történő korlátozott kiterjesztéséről határozott, amelyekkel a Közösség együttműködési megállapodásokat kötött;mivel az 1991. július 8-i ülésén a Tanács ezen iránymutatásokat megerősítette;mivel az 1992. május 19-i ülésén a Tanács határozatot hozott az EBB által azon harmadik országok számára nyújtott kölcsönökre alkalmazandó iránymutatásokról, amelyekkel a Közösség együttműködési megállapodásokat kötött;mivel a Tanács felkérte az EBB-t, hogy az – alapokmányával és szokásos kritériumaival összhangban – kölcsönöket bocsásson rendelkezésre egyes harmadik országokbeli, közös érdekű programokra, valamint garanciát ajánlott fel az EBB számára;mivel a lehető leghamarabb egy olyan garancialapot kell létrehozni, amellyel a harmadik országoknak nyújtott közösségi hitelgaranciák – az Európai Tanács 1992. december 11–12-i következtetéseivel összhangban – a költségvetés keretében megfelelően kezelhetővé válnak,A KÖVETKEZŐKÉPPEN HATÁROZOTT:1. cikkA Közösség teljes körű garanciát nyújt az Európai Beruházási Banknak az azon kölcsönökkel kapcsolatban felmerülő veszteségek esetén, amelyeket az szokásos kritériumaival összhangban olyan harmadik országoknak nyújtott, amelyekkel a Közösség együttműködési megállapodásokat kötött. Egy hároméves időszakra a kölcsönök összesített éves felső határa 250 millió ECU. Ezen időszak lejártával e felső határt felül kell vizsgálni.E célból az EBB és a Bizottság megállapítják a garancia nyújtására vonatkozó feltételeket.2. cikkA Bizottság félévente tájékoztatja az Európai Parlamentet és a Tanácsot arról, hogy milyen mértékben került sor a garancia hatálya alá tartozó kölcsönök igénybevételére. E célból az EBB továbbítja a Bizottsághoz az Európai Parlament és a Tanács teljes körű tájékoztatásához szükséges valamennyi adatot.Évente egyszer a Bizottság eljuttatja az Európai Parlamenthez és a Tanácshoz az e határozat végrehajtásának értékelését tartalmazó jelentést.Kelt Brüsszelben, 1993. február 15-én.a Tanács részérőlaz elnökM. Jelved[1] HL C 172., 1992.7.8., 6. o.[2] HL C 21., 1993.1.25.--------------------------------------------------


title: A Tanács határozata ( 2009. december 22. ) a Magyar Köztársaság hatóságai által a 2010. január 1. és 2013. december 31. közötti időszakban mezőgazdasági földterületek vásárlása céljából nyújtandó állami támogatásról

text:
               29.12.2009

               HU

               Az Európai Unió Hivatalos Lapja

               L 348/55

      A TANÁCS HATÁROZATA

   (2009. december 22.)
   a Magyar Köztársaság hatóságai által a 2010. január 1. és 2013. december 31. közötti időszakban mezőgazdasági földterületek vásárlása céljából nyújtandó állami támogatásról
   (2009/1017/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre, és különösen annak 108. cikke (2) bekezdésének harmadik albekezdésére,
   tekintettel a Magyar Köztársaság kormánya által 2009. november 27-én előterjesztett kérelemre,
   mivel:

               (1)

               A Magyar Köztársaság (a továbbiakban: Magyarország) 2009. november 27-én kérelmet terjesztett a Tanács elé arra vonatkozóan, hogy az az Európai Közösség létrehozásáról szóló szerződés 88. cikke (2) bekezdésének harmadik albekezdésével összhangban hozzon határozatot Magyarország azon tervére vonatkozóan, hogy a magyar mezőgazdasági termelők számára mezőgazdasági földterületek vásárlásához nemzeti támogatást nyújt.

               (2)

               A Magyarországon az 1990-es évek eleje óta folyamatban lévő földprivatizációs folyamat nagyon sok esetben elaprózott vagy osztatlan közös tulajdonban álló mezőgazdasági földterületekhez vezetett, és ennek eredménye a kedvezőtlen földhasználati struktúra és a mezőgazdasági gazdaságok gyenge gazdasági életképessége.

               (3)

               A mezőgazdasági termelők tőkehiányára, a mezőgazdasági földterületek vásárlására mezőgazdasági termelőknek nyújtott piaci kölcsönök magas kamatlábaira, valamint a jelenlegi válságban a mezőgazdasági termelők által igényelt kölcsönök odaítélésére vonatkozó banki feltételek szigorítására tekintettel kevés az esély arra, hogy a mezőgazdasági termelők – különösen a kis méretű gazdasággal rendelkező termelők – beruházási célú piaci kölcsönöket vehessenek fel, például mezőgazdasági földterületek vásárlására. A pénzügyi és gazdasági válság következtében a mezőgazdasági földterületek vásárlására nyújtott piaci kölcsönök éves kamatlába a 2008. júliusi átlagos 9,5 %-ról 2009 májusára 15,5 %-ra emelkedett, és az ilyen hitelekhez megkívánt biztosíték átlagos értéke ugyanezen időszak alatt csaknem megkétszereződött.

               (4)

               Ebben a helyzetben a mezőgazdasági tevékenységet nem folytató, viszont tőkéhez könnyebben hozzájutó gazdasági szereplők által végrehajtott spekulatív célú földvásárlás mértéke valószínűleg növekedni fog.

               (5)

               A mezőgazdasági földterületek vásárlásához nyújtott állami támogatás célja a jelenlegi válság idején számos gazdálkodással foglalkozó család megélhetésének megmentése azáltal, hogy megteremti a termelési költségek csökkentésének és a mezőgazdasági termelés nagyobb nyereségességének feltételeit, és így megállítja a vidéki területeken a szegénység és a munkanélküliség növekedését. Magyarországon a válság következtében a 2008. augusztus és október közötti időszakban 7,7 %-ról 2009. azonos időszakára 10,4 %-ra nőtt a munkanélküliség, az ország bruttó hazai terméke (GDP) pedig 2008 harmadik negyedéve és 2009 harmadik negyedéve között 7,2 %-kal csökkent. Ezenfelül, Magyarország mezőgazdasági, erdészeti és halászati ágazatra eső, folyó árakon számított GDP-je 2008 első fele és 2009 első fele között hozzávetőleg 33 %-kal (410 828 millió forintról (HUF) 275 079 millió HUF-ra) csökkent.

               (6)

               Az odaítélendő állami támogatás összege 4 000 millió HUF, amelyből hozzávetőleg 5 000 mezőgazdasági termelő részesülne. Az állami támogatás a következő formában valósulna meg:

                           —

                           legfeljebb 2 000 millió HUF összegig: a nyilvántartásba vételre, a szakképzettségre, a helyes mezőgazdasági gyakorlatok követésére és az életképes gazdaság működtetésére vonatkozó kritériumokat teljesítő magántermelőknek nyújtandó hitelkamat-támogatás, amely lehetővé tenné a kedvezményezettek számára, hogy kedvező feltételekkel vehessenek fel hitelt mezőgazdasági földterület vásárlására, a teljes gazdaság méretére vonatkozó 300 hektáros határig. A hitelkamat-támogatást legfeljebb 75 millió HUF összegű, legfeljebb 20 éves – a tőke-visszafizetésre vonatkozó kétéves türelmi időt magában foglaló – futamidőre nyújtott jelzáloghitelként nyújtják, mértéke az 5 vagy 10 éves lejáratú magyar kormánykötvények átlagos hozamának 50 %-a, plusz 1,75 %;

                           —

                           legfeljebb 2 000 millió HUF összegig: mezőgazdasági földterületek vásárlásához nyújtott közvetlen támogatás, amelynek összege az adásvételi szerződésben megállapított vételár legfeljebb 20 %-a, de kérelmenként legfeljebb 3 millió HUF, és kedvezményezettenként évente legfeljebb két támogatási kérelem. A támogatás olyan magánszemélynek nyújtható, aki a vétel időpontjában tulajdonosként a megvásárolni kívánt földterülettel közvetlenül határos legalább 5 hektárnyi ültetvényen vagy 1 hektárnyi egyéb mezőgazdasági földterületen legalább egy éve mezőgazdasági tevékenységet folytat, és vállalja, hogy a támogatás kifizetésének időpontjától számított legalább öt évig nem adja el a megvásárolt földterületet és azt ténylegesen kizárólag mezőgazdasági termelés céljára használja. A támogatás csak abban az esetben ítélhető oda, ha a meglévő és a megvásárolt földterület teljes mérete meghaladja a 210 aranykoronát (1) – illetve szőlőültetvényként vagy gyümölcsösként használt mezőgazdasági földterület esetében a 2 hektárt – és azt nem erdészeti hasznosítású földterületként tartják nyilván.

               (7)

               Ugyanazon mezőgazdasági földterület megvásárlására vonatkozóan kombináltan nem vehető igénybe kamattámogatás, illetve közvetlen támogatás formájában nyújtott állami támogatás.

               (8)

               A Bizottság ebben a szakaszban nem kezdeményezett semmilyen eljárást és nem nyilvánított véleményt a támogatás jellegével és összeegyeztethetőségével kapcsolatban.

               (9)

               Ezért fennállnak olyan kivételes körülmények, amelyek alapján e támogatás – eltérés útján és szigorúan csak a Magyarországon jelentkező vidéki szegénység korlátozásához szükséges mértékig – a belső piaccal összeegyeztethetőnek tekinthető,

         ELFOGADTA EZT A HATÁROZATOT:
   1. cikk
   A magyar hatóságok által a 2010. január 1. és 2013. december 31. közötti időszakban mezőgazdasági földterületek vásárlásához nyújtott kamattámogatás és közvetlen támogatás formájában biztosított, legfeljebb 4 000 millió HUF összegű rendkívüli állami támogatás összeegyeztethető a belső piaccal.
   2. cikk
   Ennek a határozatnak a Magyar Köztársaság a címzettje.

      Kelt Brüsszelben, 2009. december 22-én.

            a Tanács részéről

            az elnök

         A. CARLGREN

      (1)  A mezőgazdasági földterületek minőségének mértékegysége Magyarországon.